คาดบาทสัปดาห์หน้ากรอบ30.20/50
&nbsp;ศูนย์วิจัยกสิกรไทย คาดบาทสัปดาห์หน้าเคลื่อนไหวในกรอบ 30.20-30.50 บาท/ดอลล์ จับตาเงินลงทุนต่างชาติ
11 มิ.ย. 2554

ศูนย์วิจัยกสิกรไทย คาดบาทสัปดาห์หน้าเคลื่อนไหวในกรอบ 30.20-30.50 บาท/ดอลล์ จับตาเงินลงทุนต่างชาติ
บริษัทศูนย์วิจัยกสิกรไทย จำกัด คาดการณ์แนวโน้มค่าเงินบาทในสัปดาห์หน้า (13-17 มิ.ย. 2554) เคลื่อนไหวในกรอบ 30.20-30.50 บาทต่อดอลลาร์ฯ โดยยังต้องจับตากระแสเงินลงทุนของนักลงทุนต่างชาติ สัญญาณการเข้าดูแลเสถียรภาพเงินบาทของธปท.
 ทิศทางการลงทุนในสินทรัพย์เสี่ยงในตลาดโลกที่อาจมีจุดสนใจอยู่ที่วิกฤตหนี้ในยุโรป และสัญญาณการชะลอตัวของเศรษฐกิจโลกที่สะท้อนได้จากข้อมูลเศรษฐกิจเดือนพ.ค.ของจีน และข้อมูลเศรษฐกิจสหรัฐฯ ที่สำคัญ อาทิดัชนีตลาดที่อยู่อาศัย ผลสำรวจแนวโน้มธุรกิจของเฟดสาขาฟิลาเดลเฟีย ผลสำรวจภาคการผลิตของเฟดสาขานิวยอร์ก และดัชนีความเชื่อมั่นผู้บริโภคเดือนมิ.ย. ยอดค้าปลีก ดัชนีราคาผู้บริโภค ดัชนีราคาผู้ผลิต ข้อมูลการผลิตภาคอุตสาหกรรม การเริ่มสร้างบ้าน การอนุญาตก่อสร้าง และดัชนีชี้นำเศรษฐกิจเดือนพ.ค. ข้อมูลเงินทุนไหลเข้าสุทธิสู่ตลาดการเงินสหรัฐฯ เดือนเม.ย. ดุลบัญชีเดินสะพัดไตรมาส 1/2554 และจำนวนผู้ขอรับสวัสดิการว่างงานรายสัปดาห์